- Փաշա՞, տղա՛ս... արի տեսնենք ինչ կա այստեղ- Զելիհան մի կտոր այծի պանիր պարզեց նրան: Եթե մայրը տեսներ, որ կատվին այծի պանիր է տալիս, կզայրանար: Թաքուն հաճույքով մի քիչ էլ այծի պանիր տվեց: Հետո կապեց գոգնոցը, լվացարանը լցրեց փրփրոտ ջրով ու սկսեց ափսեները, բաժակները, կաթսաները քերելով լվանալ: Վերջապես ամանները լվանալ-վերջացնելուց հետո հանգստացած, քստքստացնելով վերադարձավ ճաշասենյակ: Այնտեղ ՙՙբիճՙՙ բառը դեռ կախված էր օդում, մայրը դեռ խոժոռված էր: